Elduain

**Elduain** (lehenago *Elduayen* deitua) Gipuzkoako ekialdean dagoen udalerri txikia da, Tolosaldekoa. 25,2&nbsp;km²-ko azalera du eta  biztanle zituen . urtean. UEMAko kidea da.

## Mugakideak 
* Iparraldean: Hernani, Urnieta eta Andoain
* Hegoaldean: Berastegi, Gaztelu
* Ekialdean: Goizueta eta Arano
* Mendebaldean: Berrobi eta Belauntza

## Zerbitzuak 
* Bake epaitegia
* Haur-eskola

## Historia 
thumb|ezkerrera|Elduain XX. mende erdialdean
Burdin Aroan jada baziren udalerriaren mugetan, Leitzaran haranean, haizeolen bidez burdina lantzen zuten komunitateak.

1374tik 1614ra Tolosari lotuta egon zen. 1848an, berriz, Berastegitik banandu zen.

## Demografia 
2019an 250 biztanle zituen, horietatik %19,2k 65 urte edo gehiago zituen, eta atzerrian jaiotakoak %3,6 ziren.

## Ekonomia 
2017an honela banatzen ziren sektore ekonomikoak: lehen sektorea BEGaren %7,3. Bigarren sektorea %71,3. Hirugarren sektorea %20,3. Eraikuntza %1,1. Gestora horretako lehendakaria Jose Angel Urkizu izan zen.

2011ko udal hauteskundeetan Bilduk 103 boto lortu zituen.

2015eko udal hauteskundeetan EH Bilduk 48 boto lortu zituen. Boto zuriak 49 izan ziren.

## Azpiegiturak 
GI-2130 errepideak Elduain,Berrobi eta Berastegi udalerriak zeharkatzen ditu. Berastegi igaro ondoren AP-15 autobidearekiko lotunea dago.

## Ondasun nabarmenak 
thumb|Elduain, 1970 inguruan.
### Megalitikoa 
Onyi-Mandoegi eta Belabietako inguruetan aztarna megalitiko ugari daude: Altxista, Basaburu, Belabieta Txiki, Loa eta Otsolepo trikuharriak, Altxista, Etzela, Etzela Oeste eta Etzelako Arritxuruak harrespilak eta Etzelako txokoa, Loa I eta Moa tumulua, hain zuzen ere.

### Erlijioso eta zibila 
Alde batetik, Santa Katalina parrokia (XVI.mendean eraikia) eta Santa Kruz baseliza, eta bestetik, Erretoretxea, Olamiako ola, Sorregieta dorretxea (XVI. mendeko arkua du), Ugarango errota eta Inturi, Olloki-Haundi, Errementari, Allanegi, Sarobe, Garro, Ezpeleta, Txapitela, Kapañenea, Olaondo-txiki, Intzenea, Goienetxe eta Elutse baserriak aipatzekoak dira. Arretxe baserria monumentu izendatua dago.

## Euskara 
[thumb|Elduaingo Maria Zabalaren testigantza, herriko jaiak nola ospatzen zituzten kontatzen duenekoa. [Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.]]
Elduaingo euskara gipuzkeraren aldaera bat da, erdiguneko azpieuskalkian katalogaturiko Tolosaldeko euskara, hain zuzen. Datuen arabera, herriko euskaldunak %90.09 dira, eta euskararen erabilera %76.2 da.

## Elduaindar ospetsuak 
* Manuel Ignazio Santa Kruz Loidi, *Santa Kruz apaiza* (1842-1926), apaiza eta Hirugarren Gerra Karlistako gerrillari ospetsua.
* Antonio Amundarain (1885-1954), antzerkigilea.
* Miguel Soroa (1926-2008), pilotaria.
* Rosa Soroa (1945), pilotaria, erraketista.
* Jaime Otamendi (1966), irrati esataria.
* Marimi Ugalde Zabala (1940) irakaslea eta Irurako alkatea.
* Oihana Amundarain Zubillaga (1980), politikaria.
* Garikoitz Goikoetxea (1989), kazetaria eta UEMAko teknikaria.

2013az geroztik Herbehereetako erregina den Maxima Zorreguietaren familiak, aitaren aldetik, Elduainen du jatorria, Sorregieta baserrian zehazki.

## Erreferentziak 
## Ikus, gainera 
* Gipuzkoako udalerrien zerrenda

## Kanpo estekak 
* Elduaingo albisteak Atarian

*  Elduaingo udalaren webgunea.